بیرلشگن ملتلر تشکیلاتی باش کاتبی انتونیئو گوترش روسیه – اوکراین اوروشیده گی تینچلیک اورونیشلری باعث تورکیه گه منتدار ایکن لیگینی بیلدیردی.
بیرلشگن ملتلر تشکیلاتی باش کاتبی سوزچیسی ستفان دوجاریک اوکرایندن حبوبات صادراتی و قاره دینگیزده گی ماینلر توغریسیده گی اورونیشلرگه بیرگن یاردمی گه منتدارچیلیک بیلدیردی.
دوجاریک "باش کاتب قاره دینگیزده گی وضعیت نینگ ییچیمی گه و باش کاتب نینگ اورونیشلریگه یاردم بیرگن لیگی اوچون تورکیه گه منتدار دیر"دیدی.
تشقی ایشلر وزیری مولود چاووش اوغلی حبوبات تشووچی کیمه لرنینگ اوروش منطقه سیدن چیقریلیشی و خوددی شو اوچون ایسه اودیسا منطقه سیده اوکراین تامانیدن دینگیزده اورنه تیلگن ماینلرنینگ تمیزلنیشی توغریسیده تورکیه نینگ روسیه بیلن اوکراین اورته سیده ایشانچ مستحکملش چاره لری کوریش گه یاردمچی بولیش گه اورونگن لیگینی ایتگندی.
چاووش اوغلی "بیرلشگن ملتلر تشکیلاتی نینگ بیر تکلیفی بار. «بیرلشگن ملتلر تشکیلاتی، تورکیه، روسیه و اوکراین دن عبارت تورت تامانلیک بیر مصلحت گروهی تشکیل ایتیلیشی دیر». بیز بونگه «هه» دیدیک. تخنیکی جهتدن بیر جلسه اوتکزیش فکری یوزه گه چیقدی. بیراق بو توغریده حلی گچه بیر کیلیشوو یوز بیرگن ایمس" دیگندی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
